ජනාධිපති මහින්ද රාජපක්‍ෂ මහතා 2005 වසරේ රට භාර ගැනීමෙන් පසු ත්‍රස්තවාදය මර්දනය කර රට යහපත් තත්ත්වයක් කරා රැගෙන ගොස් ඇති බව ද පැවසූ ධම්මරතන හිමියෝ රට ඉදිරියට ගෙන යාම සඳහා ජනාධිපතිතුමා පිළිබඳ විශ්වාසයෙන් යුතුව සැමගේ සහාය ලැබිය යුතු බව ද කීහ.ශ්‍රී ලංකාවේ උතුරේ බෞද්ධ සිද්ධස්ථානවල හිමිවරුන් සමඟ සබඳතා වර්ධනය කර ගැනීම සඳහා කටයුතු කළ යුතුව ඇතැයි ද උන්වහන්සේ වැඩිදුරටත් පෙන්වා දුන්හ.සිංගප්පූරුවේ ධර්ම දූත කටයුතුවල නියැළී සිටින ශ්‍රී ලාංකික භික්ෂූන්වහන්සේලා වෙනුවෙන් සකස් කරන ලද සිහිවටන ඵලකයක් මේ අවස්ථාවේ ජනාධිපතිතුමා වෙත පිළිගන්වනු ලැබුවේ තිසරණ බෞද්ධ මධ්‍යස්ථානයේ ප්‍රධාන අනුශාසක, බෞද්ධ හා පාලි ආයතනයේ අධිපති ආචාර්ය පාතේගම ඤාණාරාම හිමියන් විසිනි.සිතුවම් සහිත බුද්ධචරිතය පොත සිංගප්පූරුවේ භාවනා මධ්‍යස්ථානාධිපති හා සංඝනායක වේරගොඩ සාරද හිමියන් විසින් ජනාධිපතිතුමා වෙත පිළිගන්වන ලදී.මහා සංඝරත්නයේ සෙත් පිරිත් සජ්ඣායනය කොට ජනාධිපතිතුමා වෙත ආශිර්වාද පළ කළහ.